Diari Oficial de la Generalitat Valenciana


Sumari del DOGV 3221, del 14-04-1998 (1998/2274)

Rotlle d'apel·lació número 1.025/96. Notificació de sentència.
--------------------------------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/2274


Organisme emissor
:   Audiència Provincial de València

Tipus de document
:   Edicte

Rotlle d'apel·lació número 1.025/96. Notificació de sentència. [1998/A2274]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 1.025/96, procedent del judici de menor quantia número 295/93, del Jutjat de Primera Instància número 2 de Carlet, s'ha acordat notificar a l'apel·lat incomparegut en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
«Encapçalament
  
La Secció Novena de l'Audiència Provincial de València, sent-ne magistrat ponent Fernando Javierre Jiménez, ha vist aquest rotlle d'apel·lació número 1.025/96, procedent de les actuacions de judici de menor quantia número 295/93, promogudes davant el Jutjat de Primera Instància número 2 de Carlet, entre les parts següents: d'una banda, com a demandats apel·lants, el senyor Miguel Ángel Díaz Montagud i la senyora Eulalia López Juan, representats pe1 procurador José Carbonell Genovés; d'una altra, com a demandant apel·lat, Renault Leasing de Espasa, SA, representat pel procurador Emilio Sanz Osset, i d'una altra, com a demandat apel·lat, Cooperativa de Transportes Santa Bárbara, declarat en situació de rebel·lia processal.»
  
Decisió
  
Atés que estimem parcialment el recurs d'apel·lació interposat pel procurador Bernardo Borrás Hervás, en la representació processal que exerceix del senyor Miguel Díaz Montagud i la senyora Eulalia López Juan, contra la sentència dictada per la jutgessa de primera instància del Jutjat número 2 de Carlet, de data 6 de maig de 1996, en les actuacions de menor quantia número 295/93, que revoquem parcialment, i en conseqüència, atés que estimem parcialment la demanda formulada pel procurador Emilio Sanz Osset, en nom i representació de Renault Leasing España, SA, contra la Cooperativa de Transportes Santa Bárbara, senyor Miguel Díaz Montagud i senyora Eulalia López Juan, les condemnem a pagar a l'actora la quantitat de 2.483.221 pessetes, més els interessos de la quantitat d'1.373.141 pessetes al 2% mensual, comptat des del dia 30 de juny de 1991 i fins al seu pagament.
  
No hi ha costes en ambdues instàncies.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Cooperativa de Transportes Santa Bárbara, amb la prèvia fixació d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, lliure i expedisc aquest edicte.